CELEX: 62013TN0636
Language: el
Date: 2013-11-26 00:00:00
Title: Υπόθεση T-636/13: Προσφυγή της 26ης Νοεμβρίου 2013 — TrekStor Ltd κατά ΓΕΕΑ — MSI Technology (MovieStation)

8.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 39/24
            
         Προσφυγή της 26ης Νοεμβρίου 2013 — TrekStor Ltd κατά ΓΕΕΑ — MSI Technology (MovieStation)
   (Υπόθεση T-636/13)
   2014/C 39/42
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: TrekStor Ltd (Χονγκ Κονγκ, Κίνα) (εκπρόσωπος: O. Spieker, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: MSI Technology GmbH (Φρανκφούρτη, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ) της 27ης Σεπτεμβρίου 2013, στην υπόθεση R 1914/2012-1, ούτως ώστε να απορριφθεί η από 20 Ιουνίου 2011 αίτηση της αιτούσας την κήρυξη της ακυρότητας του κοινοτικού σήματος «MovieStation» και να καταδικασθεί αυτή στα δικαστικά έξοδα·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: λεκτικό σήμα MovieStation για προϊόντα της κλάσεως 9 — αίτηση καταχωρίσεως κοινοτικού σήματος υπ’ αριθ. 5 743 257.
   
      Δικαιούχος του κοινοτικού σήματος: η προσφεύγουσα.
   
      Αιτούσα την κήρυξη της ακυρότητας του κοινοτικού σήματος: η MSI Technology GmbH.
   
      Αιτιολογία της αιτήσεως κηρύξεως της ακυρότητας: άρθρο 52, παράγραφος 1, στοιχείο α', σε συνδυασμό με το άρθρο 7, παράγραφος 1, στοιχεία β', γ' και δ' του κανονισμού 207/2009.
   
      Απόφαση του τμήματος ακυρώσεως: κήρυξη της ακυρότητας του επίμαχου σήματος.
   
      Απόφαση του τμήματος προσφυγών: απόρριψη της προσφυγής.
   
      Προβαλλόμενοι λόγοι: παράβαση του άρθρου 7, παράγραφος 1, στοιχεία β' και γ', του κανονισμού (ΕΚ) 207/2009.